google/wiki40b huggingface dataset:
Songhwa

Administrativ inndeling

Fylket er delt inn i en ŭp (småby) og 10 ri (landsby).
Neseuterpia

Utseende

Middelsstore, avlange men kraftige trebukker. Fargen kan være gulbrun, mørkbrun eller mørk med et fiolett skjær. Antennene er tynne og lengre enn kroppen. Pronotum er bredere enn langt, med liten butt tann på hver side i eller litt bak midten. Dekkvingene er mer eller mindre parallellsidige.

Utbredelse

Slekten er kjent fra Ecuador og øyer i Vestindia (Guadeloupe, Dominica).
Årungen

Idrett

Ved Årungens østre side ligger Årungen Rostadion, nasjonalanlegg for roing og padling.
Ås IL arrangerer hver høst løpet Årungen Rundt.
Homoiosternus

Utseende

Middelsstore, ensfarget gulbrune skarabider.

Levevis

Artene er knyttet til furu- og eikeskoger mellom 2000-3000 meter over havet, der larvene utvikler seg i råtnende trestokker. Utviklingen tar trolig to år. De voksne billene eter trolig blader.

Utbredelse

Slekten er utbredt i Mexico.
Skiforeningen

Historie

Ved stiftelsen i 1883 var skiløping en relativ ny konkurranseidrett, og foreningens mål var å spre budskapet om bruk av ski til mer enn et praktisk transportmiddel, drive opplæring av teknikker og å være sentral i å skape en arena for sammenkomst i vennlig kappestrid.
Utover 1890-tallet holdt foreningen møter for turløpere i marka og på fjellet. Det var behov for råd om utstyr, klær og smørning. Skigåing var på denne tiden blitt trendy. Skiturer på fjellet ble populære og etterspørsel etter overnattingssteder økte. Skiforeningen åpnet enkelte hytter i Jotunheimen til jul og påske rundt forrige århunderskifte. Den norske Turistforening åpnet sin første hytte i 1907.
Per Holm (fotballspiller)

Internasjonalt

Holm fikk sin landslagsdebut for Norges herrelandslag mot Sverige under en vennskapskamp (0–2) den 26. mai 1918. Holm var med i Norges tropp til Sommer-OL 1920 som ble avholdt i Antwerpen, hvor han spilte alle Norges tre kamper mot henholdsvis Storbritannia, Tsjekkoslovakia og Italia. Hans første og eneste mål for Norge kom i en vennskapskamp mot Sverige den 18. september 1921, i en kamp som endte 3–0. Hans 16 og siste landskamp kom under nordisk mesterskap mot Sverige den 9. juni 1926 (2–3).
Mount Swadener

Mount Swadener er et fjell som ligger i Edward VII Land i Vest-Antarktis. Dette fjellet ligger i Sneddon Nunataks, en gruppe nunataker ved kysten på nordsiden av Alexandra Mountains på Edward VII Peninsula. I nærheten ligger Swinburneisen og Sulzberger Bay.

Oppdagelse og navnsetting

Mount Swadener ble kartlagt av U.S. Geological Survey (USGS) etter landmålinger og flyfoto tatt av US Navy mellom 1959–66. Det ble navnsatt av Advisory Committee on Antarctic Names (US-ACAN) etter løytnant John R. Swadener i US Navy, navigatør på det skiutrustede flyet R4D Skytrain som kontreadmiral George J. Dufek benyttet første gangen et fly landet på den geografiske Sydpolen den 31. oktober 1956.
Darientanagar

Utbredelse

Den forekommer i Colombia og Panama.
Brachinus tenuicollis

Utbredelse

Brachinus tenuicollis finnes i Nord-Amerika.

Utseende

Brachinus tenuicollis har har en matt blå-svart farge på dekkvingene. Dekkvingene har en svak antydning til lengdestriper (riller) og litt av bakkroppen stikker fram bak dekkvingene. Kjevene, følehornene, halsskjoldet, hodet og beina har en mer orange farge.

Levevis

Brachinus tenuicollis finnes i tilknytning til åpne solrike lokaliteter. Både de voksne og larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Adam's Bridge

Adam's Bridge (Tamil: ātām pālam), også kjent som Rama's Bridge eller Rama Setoer (Tamil: Irāmar pālam, Sanskrit: rāmasetu), er en kjede med kalksteinssandbanker mellom Pamban-øya, også kjent som Rameshwaram-øya på den sørøstlige kysten av Tamil Nadu i India, og Mannar-øya utenfor nordvestkysten av Sri Lanka. Geologiske bevis tyder på at denne broen var en tidligere landfast forbindelse mellom India og Sri Lanka.
Broen er 50 km lang og danner skille mellom Gulf of Mannar (i sørvest) og Palk Strait (i nordøst). Noen av sandbankene er tørre og havet i området er svært grunt, bare 1 til 10 meter dypt på enkelte steder. Dette er til hindrer sjøfarten. Den var angivelig farbar til fots opp til det 15. århundre før stormer skapte kanalen: - beskrivelser av templene tyder på at Adam's Bridge lå helt over havet før en syklon i 1480 raserte området.

Navnet

Broen ble først nevnt i det gamle indiske sanskrit eposet Ramayana av Valmiki. navnet Rama's Bridge eller Rama Setoer (Sanskrit; setoer: bridge).
Ifølge hinduistisk teologi var broen bygget av noen («Vansara») apemenn i Ramas hær med hjelp fra Nala,. Han brukte den for å nå Lanka og redde sin kone Sita fra Rakshasa-kongen, Ravana.

Beliggenhet

Adam's Bridge starter som en kjede av øyer fra Dhanushkodi-spissen på Indias Pamban-øya og ender på Sri Lanka ved Mannar-øya. Pamban-øya er delvis forbundet med det Indiske fastlandet ved en 20 km lang bro, Pamban Bridge. Mannar-øya er forbundet til fastlandet Sri Lanka med en lang sandbanke.

Transport og navigasjon

Pamban-øya (Tamil Nadu, India) med den lille havnebyen Rameshwaram ligger ca. 20 km fra det indiske fastlandet. Pamban-broen som krysser Pamban-kanalen forbinder Pamban-øya med India. Den viser til både til veibroen og en cantilever-jernbanebro. Små båter traffikerer den 2 065 meter lange kanalen mellom veibronen og jernbanebroen.
Seiling med større fartøyer er ikke mulig fordi store skip kan ikke ferdes i det grunne farvannet i Pamban-kanalen. Mudring i denne kanalen ville koste mer enn mudring av en kanal i Rama Setoer-området, der vannet er relativt dyp og mindre mudring måtte til. Derfor godkjente den indiske regjering i 2005 et multi-million dollar-prosjekt i Sethusamudram som har som mål å skape et skipskanal. Ulike organisasjoner har innvendinger til prosjektet basert på religiøse, økonomiske og miljømessige årsaker, og har bedt om at alternative løsninger blir vurdert.
En fergeforbindelse knytter Dhanushkodi i India med Talaimannar i Sri Lanka.
Flower-klasse korvett

Flower-klassen (også kjent som Gladiolus-klassen) var britisk klasse korvett. Klassen var i bruk i flere mariner under og etter andre verdenskrig. Skipsklassen var involvert i konvoier og anti-ubåtoperasjoner under Slaget om Atlanterhavet. Selve konstruksjonen var basert på hvalfangerskuten, «Southern Pride». 225 fartøyer av denne klassen ble bygget, hvorav 33 gikk tapt under krigen. Flesteparten av skipene tjenstegjorde i Royal Navy og Royal Canadian Navy.

Andre verdenskrig

Som følge av den tyske ubåtkrigføringen i Atlanteren trengte de allierte mindre støtteskip som kunne drive ubåtkrig og eskortere konvoier. Korvetten var billig og lett å produsere. Mindre skipsverft som ikke kunne produsere større krigsskip kunne raskt bygge en Flower-klasse korvette, siden konstruksjonen var så enkel. Med sine om lag 70 synkeminer og senere hedgehog utgjorde korvetten likevel en trussel mot de tyske ubåtene.
Flower-klassen ble et velkjent symbol for slaget om Atlanterhavet selv om den ikke var spesielt populær blant de som tjenstegjorde på dem. Korvettene hadde rund bunn, noe som resulterte i voldsom rulling og krenging. Det var sagt at Flower-klassen kunne «rulle på vått gress». Den lave maksimal hastigheten på 16 knop gjorde at den hadde problemer med å følge flyktene ubåter.
Frem til omkring 1943 var det korvettene som utgjorde ryggraden i den allierte kampen mot de tyske ubåtene på mer eller mindre alle fronter. Etter dette hadde det kommet en rekke nye hjelpemidler og tekniske muligheter som gjorde skipene mer effektive, og mange skip ble derfor modernisert. Etter at USA kom inn i krigen ble det bygget bedre og mer effektive skip, og den moderne fregatten oppstod som en etterfølger etter korvetten.

Etter krigen

Etter krigen ble mange av skipene solgt til andre land, hvor de tjenestegjorde også etter krigen. Norge hadde blant annet flere skip til rådighet både under og etter krigen, og hadde totalt seks Flower-klasse korvetter tilgjengelig, hvorav tre gikk tapt under krigen. Mange korvetter ble ombygget for sivilt bruk, for eksempel hvalfangsbåter. Det eneste gjennværene skipet av Flower-klassen er HMCS «Sackville» som er et flytene museum i Canada.
Det europeiske flagg

Det europeiske flagget er et flagg som består av tolv gylne stjerner i sirkel på blå bakgrunn. Det europeiske flagget ble i 1955 tatt i bruk av Europarådet og var ment å representere hele Europa, og ikke spesielle organisasjoner. I 1986 antok også Den europeiske union (EU) flagget, etter å ha innhentet Europarådets tillatelse. Flagget benyttes nå av begge organisasjoner. Stjernene er plassert i sirkel for å symbolisere enhet og samhold. Antallet stjerner har alltid vært det samme og forklares som et symbol på perfeksjon. 
Stjernemotivet og blåfargen i flagget er også tolket som et forkortet symbol for jomfru Maria som var Jesu mor. I kristen kunst er hun ofte avbildet med en krans av tolv stjerner og på blå bakgrunn. Dette henspiller på kvinnen som viste seg på himmelen med en krans av tolv stjerner på hodet, i Bibelens nye testamentes Johannes' åpenbaring kapittel 12 vers 1. Det er imidlertid omstridt om det er en slik forbindelse mellom mariasymbolet og det europeiske flagget.
Kine Bjerk Nøttveit

Kine Bjerk Nøttveit (født 8. desember 1986) er en norsk fotballspiller. Hun spiller i forsvar for Klepp IL som spiller i toppserien. Hun har tidligere spilt for Austrått. Kine Bjerk Nøttveit har spilt 20 landskamper for aldersbestemte lag. I sesongen 2007 har hun scoret 4 mål for Klepp. Da det nye stadionet åpnet på Klepp den 7. oktober 2007 scoret hun vinnermålet mot Kolbotn.
Svanedal Ullvarefabrikk

Svanedal Ullvarefabrikk var et industriforetak som ble etablert i 1908 i Oltedal i Rogaland. Opprinnelig het fabrikken Oftedals Veveri, men skiftet navn til Svanedal Ullvarefabrikk i 1914.
Fabrikken ble startet av de tre brødrene Aadne, Birk og Alfred Oftedal, med en aksjekapital på 20.000 kroner, ti ansatte og elektrisk strøm fra et eget kraftanlegg som brødrene hadde fått bygget. Kraftverket kunne levere energi tilsvarende 40 hestekrefter.
I 1933 hadde fabrikken 140 ansatte, og produserte foruten garn av ulike kvaliteter også stoffer, ulltepper, sjal og pledd. Stoffene beskrev fabrikken som «dresstøier, kjoletøier, kåpetøier, knickersstoffer». Svanedal fremstilte per 1933 også ferdige plagg, nærmere bestemt «gensere, pullovers, slipovers, skijumpere, dameulltrøier, underkjoler samt strømper og sokker i alle størrelser».
Per 1976 hadde bedriften 90 ansatte, hvorav 12 arbeidet ved bedriftens filial i Eigersund. Om lag 70 prosent av de ansatte per 1976 var kvinner; mange av dem var deltidsansatte husmødre. Dette året tok hovedfabrikken i Oltedal i bruk nye produksjonslokaler. 90 prosent av produksjonen var fremstilling av garn, både for håndstrikking, broderi og til bruk i industrien.
I 1998 ble produksjonen lagt ned.
Bhutanitis

Utseende

Slekten Bhutanitis er middelsstore, slanke svalestjerter som har påfallende lange, klubbeformede stjerter på bakvingene. Grunnfargen er mørk med fine, lyse tverrlinjer. Bakvingen har et par blålige øyeflekker, gjerne på rødlig bakgrunn.

Levevis

I likhet med mange andre svalestjerter lever larvene på planter i slekten Aristolochia (holurtfamilien, Aristolochiaceae).

Utbredelse

Denne slekten har en forholdsvis begrenset utbredelse med senter i Yunnan i Kina, Bhutan og det nordøstlige India. De er regnet som sjeldne sommerfugler og har vært meget ettertraktet mellom samlere.
Sossen Krohg

Bakgrunn

Hun ble født Sossen Anker Olsen, faren var avisredaktør Kristoffer Anker Olsen og moren Ingeborg Cappelen Hille Finne. Hun nedstammer ikke fra den norske slekten Anker; hennes far hadde Anker som fornavn. Olsen var hans patronym; han var sønn av Ole Christensen og Elise Sørensen.

Karriere

Hun tok eksamen ved Det norske teatrets teaterskole i 1946 og ble umiddelbart ansatt og debuterte i stykket «Kranes konditori». Snart gikk det videre til Folketeateret, hvor hun var ansatt frem til 1960.
Hun gjorde filmdebut i 1949 i «Døden er et kjærtegn» og spilte senere i en rekke norske filmer.
I 1966 var hun sammen med den ungarske flyktningen Attila Horvath med på å starte opp den snart innflytelsesrike Club 7 i Oslo, og var ansatt der ved Scene 7 frem til 1985. Sossen Krohg bodde og arbeidet i tillegg i Paris i flere perioder av sitt liv. Hun har skrevet flere barneskuespill, samt utgitt erindringsboken «Hekletøy med store hull» (1986), illustrert av ektemannen Guy Krohg, og kunstboken «Tankenes reise» (1991, sammen med ektemannen).
Hun var de siste årene mest kjent som «Astrid Anker-Hansen» i såpeserien Hotel Cæsar som sendes på TV 2, en rolle hun innehadde fra seriens start i oktober 1998 frem til begynnelsen av april 2010 - hun trakk seg da med en episoder der hun «døde». For dette fikk hun sammen med medskuespiller Anette Hoff hedersprisen under Gullruten 2010.

Privatliv

Sossen Olsen var gift med skihopperen og forfatteren Thorleif Schjelderup mellom 1940 og 1944, og de fikk to barn sammen. Senere giftet hun seg med kunstneren Guy Krohg, som var barnebarn av maleren Christian Krohg og sønn av maleren og scenografen Per Krohg. Tilsammen fikk hun seks barn, men mistet tre av dem. Sossen og Guy var kjent som «de siste bohemer», Guy døde i 2002. I 2015 kom boken om hennes liv, Sossen  -bohemdronningen på Kagge Forlag.
Anakreonteia

Anakreonteia (eller Anakreontika, ᾿Ανακρεόντεια, latin Anacreontea) er en samling anonyme greske dikt pseudepigrafisk samlet i navnet til den greske lyrikeren Anakreon (rundt 575/570 – 495 f.Kr.). 
Stilistisk og tematisk ligger diktene nær Anakreon, dvs. at de i en lett og ledig tone kretser rundt temaer som kjærlighet, vin, vakre ynglinger, gratier, erotikk og lignende. 
De rundt 60 diktene stammer fra en lang periode fra det første århundreåret før Kristus til rundt det 5./6. århundre etter Kristus, dvs. fra ulike epoker som strekker seg fra fra seinantikken til tidlig bysantinsk tid. 
Diktene er overlevert i manuskriptet Anthologia Palatina fra 900-tallet, som H. Stephanus oppdaget og kopierte en gang på 1500-tallet. Avskriften ligger til grunn for Stephanus' editio princeps («førsteutgave») fra 1554 som inneholder utvalgte oder i latinsk oversetting. 
Samlingen er oversatt og omdiktet på flere språk. Under rokokkoa rundt midten av 1700-tallet skrev en del europeiske poeter kalt «anakreontikere» i en stil inspirert av Anakreonteia.
Arbeideravisa (2008)

Arbeideravisa var en ukeavis som ble utgitt i Trondheim på torsdager. Avisa kom ut første gang 10. januar 2008, og kom med siste utgave 14. august 2008.

Økonomiske problemer

Pengene til avisdrifta skulle etter planen skaffes til veie gjennom to emisjoner. Den ene ble gjennomført på slutten av 2007. Den andre emisjonen, våren 2008, ble det problematisk å gjennomføre. Styret valgte derfor å innstille utgivelsen av avisa med øyeblikkelig virkning den 7. april 2008 etter at siste avis ble utgitt 3. april. Ekstraordinær generalforsamling den 29. april skulle avklare om det var grunnlag for videre drift. Signaler fra fagbevegelsen tydet lenge på at avisa kunne være reddet. På generalforsamlingen viste det seg at det var kommet inn snaut 1,7 millioner kroner ved emisjonen, noe som var i tråd med budsjettet, og styret vedtok å gjenoppta utgivelsen av avisa fra og med 1. mai 2008.
Både ansvarlig redaktør Charles Utvik og daglig leder Snorre Valen valgte å trekke seg etterat styret ikke klarte å reise den kapitalen som var vedtatt på avisas første generalforsamling, 4. desember 2007 – 3 millioner kroner. Etter at den siste emisjonen var fullført ble det også klart at styreleder Arne Byrkjeflot trakk seg.

Driften videre

Målet var å utgi 48 utgaver i 2008 slik at avisa kunne kvalifisere til pressestøtte i 2009.
Kari Oliv Vedvik fra Høgskoleavisa i Trondheim ble engasjert som redaktør fram til 15. mai 2008 da frilansjournalist Albert H. Collett overtok stillingen som ny ansvarlig redaktør. Ny styreleder var Torstein Johansen, men han ble i løpet av høsten erstattet av en permanent styreleder.

Nedlegging og konkurs

19. august 2008 vedtok styret å legge ned Arbeideravisa på grunn av pengemangel. Avisa kom ut med siste utgave 14. august 2008. Avisa hadde seks ansatte ved nedleggingen. I den sist utgitte avisa etterlyste redaktør Collett en ny eier som kunne bidra med 2 millioner kroner for å sikre driften ut 2008. På en generalforsamling 8. september 2008 ble det vedtatt å begjære oppbud.

Idé og formål

Målet med avisa var å «styrke ytringsfriheten og debatten i Trondheim» og «å bryte Adresseavisens avis- og meningsmonopol».
Per februar 2008 lå antall abonnenter på vel 1700. I mai lå antall abonnenter på vel 1800, foruten 1000 i løssalg. Målsetningen var 3000 og 2500.
Driftsselskapet ble etablert høsten 2007 med flere aksjonærer, blant annet fra flere fagforeninger og enkeltpersoner, deriblant kjøpmann Trond Lykke. Initiativet til etableringen kom fra LO i Trondheim.
Hofors

Hofors er et tettsted i Gävleborgs län i landskapet Gästrikland i Sverige. Det er Hofors kommunes administrasjonssenter. I 2010 hadde tettstedet 6 681 innbyggere.
Andreas Rødsand

Andreas Rødsand er en norsk fotballspiller som spiller for den norske klubben Hønefoss Ballklubb. 
Han har kamper for Norges U21-landslag.
Bivalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Arten er kjent fra Laos og Kambodsja.
Honam kraftverk

Honam kraftverk er et varmekraftverk i provinsen Sør-Jeolla i Sør-Korea. Det har en installert produksjonskapasitet på 500 MW fordelt på 2 like store blokker / turbiner. Brenseltypen er kull og tungolje. Operatør er Korean East-West Power Co. Utbyggingen skjedde omkring 1970–1973.
Aberystwyth

Historie

I 1109 ble det bygget en normannisk festning på høyden som nå heter Castle Hill, og det er dette som utgjør starten på byens historie. Festningen ble ødelagt av waliserne, og i 1277 bygde Edvard I av England Aberystwyth Castle. Fra 1404 til 1408 hadde Owain Glyndwr kontroll over slottet, men han måtte til slutt overgi det til prins Harry.
Kort tid etter dette fikk byen sitt charter, og het da Ville de Lampadarn, etter de gamle walisiske navnet Llanbadarn Gaerog, «det befestede Llanbadarn». Den kalles det samme i et charter fra Henrik VIII, men under Elisabeth I hadde den navnet Aberystwyth.
I 1647, under den engelske borgerkrigen, raserte parlamentarianerne slottet, slik at det nå er lite igjen av det bortsett fra ruiner av tre tårn.
NKI Forlaget

Historie

NKI Forlaget ble formelt startet i 1972, men forlaget begynte allerede i 1963 å gi ut læremateriell og -bøker; spesielt for ingeniør- og tekniske fag. NKI Forlaget var den gang del av NKI Gruppen som blant annet også inkluderte NKI Nettstudier.
I 2007 ble NKI Forlaget AS en del av konsernet Anthon B Nilsen AS som blant annet driver 14 private skoler, deriblant NKI Nettstudier, Bjørknes Privatskole, Treider, NITH (Norges Informasjonsteknologiske Høgskole), Utdanningshuset og Bilder Nordic School of Photography.
I 2012 ble NKI Forlaget AS et datterselskap underlagt NKI Nettstudier.
I november 2014 kjøpte NKI Forlaget BookWorld som spesialiserte seg på foto og databøker. Forlagssjef Øyvind Asbjørnsen ønsket å satse bredere også på almenmarkedet og forlaget publiserte flere titler for almenmarkedet.
April 2016 kjøpte Forlagshuset Vigmostad og Bjørke alle aksjene i NKi Forlaget.

Ansatte

Forlaget har sytten ansatte fordelt på redaksjon, innkjøp, lager, produksjon, salg/markedsføring og administrasjon.
Shadow of the Vampire

Handling

Regissør F.W. Murnau tar med seg sitt filmteam og sine skuespillere til et avsidesliggende sted i Øst-Europa for å spille inn sin vampyrfilm. Max Schreck, en obskur teaterskuespiller, vil vente på dem i slottet de skal bruke til størstedelen av scenene. Schreck opptrer veldig profesjonelt, og insisterer på å alltid være i karakter, med full sminke. Dette uroer filmteamet, og en av kameramennene føler seg terrorisert og dårlig, og må byttes ut.
Ved en anledning deler to av crewet en flaske vin ute om natten, og Schreck slår seg ned hos dem. Han svarer på spørsmålene deres som om han var en flere århundrer gammel vampyr, og da en flaggermus flyr forbi, griper han den lynraskt og suger den tom for blod. Hans tilhører blir tydelig preget av dette.
Det viser seg at Murnau har gjort en avtale med en virkelig vampyr for å gjøre filmen realistisk. Som belønning for jobben, skal vampyren få den kvinnelige hovedrolleinnehaveren Greta Schröder som belønning. Vampyren er utålmodig, og dreper en av crewet. Murnau må true ham til å oppføre seg, samtidig som han må berolige sine investorer.
Filmen ender med at Schreck dreper Schröder og resten av crewet før han blir utsatt for sollys og dør selv, alt mens Murnau fortsetter å filme.
Arthur Headlam

Liv og virke

Headlam var sønn av den anglikanske prest Arthur William Headlam (1826–1908) og hans hustru Agnes Favell. Historikeren James Wycliffe Headlam var hans lillebror. 
Han ble utdannet ved Winchester College og New College i Oxford. Han var fellow ved All Souls College fra 1885. Han ble ordinert i 1888, og ble rektor for Welwyn i 1896. I 1900 giftet han seg med Evelyn Persis Wingfield.
Headlam var professor i dogmatisk teologi ved King's College London 1903-16, og ved Oxford 1918-23, og ble i 1923 biskop av Gloucester. Headlam har blant annet utgitt The Church of England (1924) og Christian Unity (1930).
Hav var innflytelsesrik innen Church of England mellomkirkelige råd i 1930-årene, der han var formann for komiteen for relasjonene til de episkopale kirker. Han støttet den protestantiske Rikskirke i Tyskland, og kritiserte Bekennende Kirche. Han er dermed blitt generelt oppfattet som en appeaser.
Renrou sousuo

Renrou Sousuo (kinesisk: 人肉搜索; pinyin: Rénròu Sōusuǒ, ordrett «søkemotor for menneskekjøtt») er et kinesisk og taiwanesisk internetfenomen, der et større antall internetbrukere samarbeider om å sammenstille informasjon om en bestemt person, og særlig gjør seg bruk av spesialtilpassede søkemotorer. Den mørke siden er at dette vanligvis gjøres i den hensikt i å sverte personen. Målpersonen har på et eller annet vis gjort noe som er forkastelig (oppfattes av internetbrukerne som forkastelig), og det gjelder da å få fastlagt vedkommendes identitet - hvis ukjent - og så henge ut personen til spott og spe med all den belastende informasjon som man kan fremskaffe.
Prosessen kan sammenlignes med vigilantisme, og gjengmentaliteten som utvikler seg er blitt brennemerket som lignende den rødegardistene bedrev under kulturrevolusjonen.

Etymologi

Uttrykket stammer fra det Beijing-baserte nettstedet MOP i 2001, og ble beskrevet av MOP som «søk som er menneskedrevet heller enn datamaskindrevet». Den opprinnelige «søkemotor for menneskekjøtt» var et MOP subforum. Gradvis forskjøv betydningen fra søk utført av mennesker til søk rettet mot konkrete personer.
Ugildhet

Ugildhet er et juridisk uttrykk for at en person med myndighetsposisjon kan ha interesser som gjør at vedkommende ikke skal behandle saker der egeninteressen kan komme i konflikt med idealet om uhildet og nøytral behandling av saker og personer.
Begrepet er omhandlet i flere lover og dekker de fleste områder fra domstols- og politimyndighet og til folkevalgte og forvaltningsansatte.
De vanligste grunner for ugildhet er eierforhold, arbeidsforhold og slektskap, med nært vennskap og omgangskrets som stadig gjenstand for nye diskusjoner.
Personer som enten selv melder seg ugilde, eller ansees ugilde etter overordnet eller rettslig avgjørelse, skal ikke behandle forhold og saker som berører ugildheten og ikke delta i eller påvirke avgjørelser og vedtak desangående.